Daily View – (P.M.) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
19 พ.ย. 2558

สรุปภาวะตลาดเช้า
 
SET Index ปรับเพิ่ม 5.60 จุด (0.41%) ปิดภาคเช้าที่ 1,382.42 จุด ด้วยมูลค่าการซื้อขาย 16,380.34 ลบ. 
Most Positive Impact: PTT (+1.20 จุด) AOT (+0.75 จุด) ADVANC (+0.63 จุด)
Most Negative Impact: KBANK (-1.00 จุด) CENTEL (-0.21 จุด) GL (-0.12 จุด)
 
แนวโน้มตลาดบ่าย  
“หวิวไหว ไถลถลำ SET ติดด่าน 1,388 จุด บ่ายนี้อาจไหลลงมาทดสอบ 1,380 จุด  ”  
ผลการประชุมธนาคารกลางญี่ปุ่น BOJ มีมติยังคงการอัดฉีดเงินเข้าสู่ระบบด้วยการซื้อพันธบัตรและสินทรัพย์เสี่ยงด้วยวงเงิน 80 ล้านล้านเยนต่อปี ตามเดิม 
ผลการประชุม BOJ ไม่มีอะไร Surprise แม้ว่าเศรษฐกิจญี่ปุ่นจะยังคงอยู่ในสภาวะถดถอย แต่ตลาดก็คาดไว้อยู่แล้วว่า BOJ จะยังไม่ทำการขยายขนาดของวงเงินในการทำ QE อย่างไรก็ตามยังคงต้องระวังการเคลื่อนไหวของตลาดหุ้นญี่ปุ่นหลังจากที่มีการปรับเพิ่มขึ้นในช่วง 2 เดือนที่ผ่านมากว่า 13% อาจมีความเสี่ยงที่จะต้องโดนแรงขายทำกำไรกดดันบ้าง 
SET Index ภาคเช้า แม้ว่าจะได้ Sentiment เชิงบวกจากการพุ่งขึ้นของดัชนีดาวโจนส์กว่า 1.4% หลังรายงานการประชุม FOMC หรือ Fed Minutes ชี้ว่า Fed จะขึ้นดอกเบี้ยแบบค่อยเป็นค่อยไป แต่ดัชนีก็ยังไม่สามารถที่จะขึ้นผ่านแนวต้านสำคัญที่ฝ่ายวิจัยวางเอาไว้เช้านี้ที่ 1,388 จุดได้ โดยตลาดถูกถ่วงด้วยการปรับร่วงของ KBANK และแรงขายทำกำไรในกลุ่มหุ้นที่ขึ้นมาโดดเด่นในช่วงที่ผ่านมาเช่น CENTEL GL เป็นต้น 
STEC มีข่าวบวกได้งานรถไฟทางคู่ ฉะเชิงเทรา-คลอง 19-แก่งคอย สัญญาที่ 1 ในราคา 9,825 ล้านบาทต่ำกว่าราคากลาง 9,926.3 ล้านบาท น่าจะสร้างเก็งกำไรระยะสั้นได้ โดยราคาหุ้นปัจจุบันยังเหลือ Upside อยู่ประมาณ 10% 
ภาพของตลาดยังเป็นไปในลักษณะขาดปัจจัยขับเคลื่อนที่ชัดเจน ทำให้ SEET Index ขึ้นยากในระยะสั้น และบ่ายนี้ฝ่ายวิจัยก็ยังคงคาดว่าดัชนีไม่น่าจะผ่าน 1,388 จุดได้ อย่างไรก็ตามการปรับลดลงก็ไม่น่าจะรุนแรงหรือต่ำกว่า 1,378 จุด เนื่องจากแรงขายของนักลงทุนต่างประเทศนาจะเริ่มเบาลงแล้ว หลังขายรัวมา 8 วันติดต่อกันกว่า 1.35 หมื่นล้านบาท เช่นเดียวกับการขายของพอร์ตโบรเกอร์ก็น่าจะเพลามือลงเช่นกัน หลังขาย 8 จาก 9 วันที่ผ่านมากว่า 7.3 พันล้านบาท
 
ประเด็นจับตา/ติดตาม:   
16 – 20 พ.ย.2558 การประชุมรัฐมนตรีคลังยุโรป ติดตามการแถลงของมาริโอ ดรากี ประธาน ECB อาจมีการย้ำถึงโอกาสในการขยายขนาดวงเงิน QE
หุ้นแนะนำ : Earning Momentum BA SPALI LH KCE MTLS
หุ้นเก็งกำไรระยะสั้น : MK เป้าทำกำไร 5.00 บาท ตัดขาดทุน 4.64 บาท
 
Investment Theme : 
1.หุ้น Value Plays ธนาคารฯ ที่มี PE และ PBV ต่ำ BBL TCAP Laggard Plays เลือก ERW BA 
2.SET50/100 Plays GPSC KCE MTLS PLANB CHG WORK
3.หุ้นที่มีปัจจัยบวกหนุน CK (การลงทุนของรัฐบาล) AOT CENTEL (ฤดูกาลท่องเที่ยว) SAT (เก็งยอดขายรถยนต์ปลายปี) 
4.Earning Momentum กำไรปี 2559 โตต่อเนื่อง KCE SVI BH SAWAD MTLS CPALL TPCH
5.หุ้น High Dividend และ High Upside AP SPALI LH BTS* ASK* (Blooomberg Consensus)  